Foto: Evan Vucci/AP AQSh prezidenti Donald Tramp giyohvand moddalar savdosi uchun o‘lim jazosi joriy etishni taklif qildi, deb xabar bermoqda Associated Press. Agentlikning ta’kidlashicha, Tramp uzoq vaqt davomida o‘ylab yurgan narsasini birinchi marta ochiq aytdi: agarda jinoyatchi bir yoki bir necha kishini o‘ldirgani uchun qatl qilinishi mumkin bo‘lsa, unda bunday jazo faoliyati ko‘plab insonlarning o‘limiga olib keluvchi narkofurushlar uchun ham qo‘llanilishi kerak. «Gap juda murakkab muammoga yechim topish haqida ketyapti, hamda agarda biz narkofurushlarga qattiq turmasak, bu ro‘y bermaydi... Men bu jangda g‘alaba qozonmoqchiman», - deya ma’lum qildi Tramp.